cyanic-selkie/wikianc huggingface dataset:
Eižēnija Bušāra
Eižēnija Bušāra (fr; dzimusi ) ir kanādiešu tenisiste.
Augstāko vietu WTA vienspēļu rangā sasniegusi 2014. gada oktobrī (5. vieta). 2014. gadā sasniegusi Vimbldonas čempionāta vienspēļu turnīra finālu, kļūstot par pirmo kanādieti, kas to paveikusi; vēl šajā gadā sasniegusi pusfināla kārtu Austrālijā un Francijā. Par sasniegumiem 2014. gada sezonā saņēmusi WTA gada vislielāko izaugsmi piedzīvojušās tenisistes balvu. Vairākas reizes tikusi atzīta par gada labāko tenisisti Kanādā.
Katarakta
Katarakta (, kataráktēs — ‘ūdenskritums’) ir pilnīgs vai daļējs acs lēcas apduļķojums, kā rezultātā pasliktinās redze. Saskaņā ar Pasaules Veselības organizācijas datiem aklumu visbiežāk izraisa tieši katarakta (47,9% no visiem gadījumiem). Kataraktas veidošanās cēloņi ir embrionālās attīstības traucējumi, lēcas mehāniski bojājumi, jonizējošā starojuma iedarbība, vitamīnu trūkums acs audos, intoksikācija, vispārējas organisma slimības, piemēram, cukura diabēts un tetānija, dažādi patoloģiski procesi acī (glaukoma, iridociklīts, stipra tuvredzība).
Eduards Pēteris Pauls
Eduards Pēteris Pauls (1880 — pēc 1941) bija latviešu strēlnieku virsnieks, 2. Rīgas latviešu strēlnieku bataljona komandieris (1916).
Dzīvesgājums
Dzimis 1880. gada 20. augustā Ozolnieku pagastā. Mācījās Jelgavas Aleksandra skolā, pēc kuras beigšanas brīvprātīgi pieteicās dienestā Krievijas impērijas armijā. 1904. gadā Pauls beidza Viļņas junkurskolu podporučiks pakāpē, dienēja Belevskas 71. kājnieku pulkā, krievu - japāņu kara laikā Čembaras 284. kājnieku pulkā Mukdenā. 1908. gadā viņu paaugstināja poručika, bet 1912. gadā štābkapteiņa pakāpē.
Pirmā pasaules kara sākumā piedalījās kaujās kā rotas komandieris. No 1915. gada 29. septembra kapteiņa pakāpē vadīja 4. Vidzemes latviešu strēlnieku bataljona formēšanu, no 1916. gada marta bija bataljona saimniecības daļas priekšnieka pienākumu izpildītājs, paaugstināts apakšpulkveža pakāpē. No 1916. gada 11. septembra Pauls bija 2. Rīgas latviešu strēlnieku bataljona komandieris, bet 1916. gada 13. novembrī viņu pārcēla uz Kurzemes latviešu strēlnieku pulku. Pēc Februāra revolūcijas 1917. gada aprīlī pācēlās uz Ukrainu, jūlijā bija Verhņedneprovskas apriņķa kara priekšnieks, septembrī tika iecelts par Simferopoles apriņķa kara priekšnieku. Pēc Brestļitovskas miera līguma noslēgšanas viņu 1918. gada martā demobilizēja. Atgriezās dzimtenē 1920. gada februārī tika iecelts par Bauskas kājnieku pulka saimniecības priekšnieku. Pēc kara strādāja par Kara ēku un būvju valdes Liepājas nodaļas priekšnieku (1920), tad par Rēzeknes kara apriņķa pārvaldes priekšnieku (1921).
Albert Einstein ATV
Albert Einstein jeb ATV-004 bija Eiropas kravas kosmosa kuģis no Automated Transfer Vehicle sērijas, kas paredzēts Starptautiskās kosmosa stacijas (SKS) apgādei. Tas nosaukts 20. gadsimta Vācijas zinātnieka Alberta Einšteina vārdā. Transportkuģis palaists 2013. gada jūnijā.
Lidojuma gaita
Albert Einstein tika palaists 21:52:11 UTC ar nesējraķeti Ariane 5ES (VA213) no starta laukuma ELA-3 Gviānas kosmiskajā centrā Kurū, Franču Gviānā.
Uguļova (Rikavas pagasts)
Uguļova ir ciems Rikavas pagastā, Rēzeknes novadā. Atrodas 227 km attālumā no Rīgas.
Albert Einstein ATV
Lidojuma gaita
19. jūnijā ar ATV-4 dzinējiem tika veikta orbītas paaugstināšana, kas sākās 13:05 UTC un ilga 407,5 sekundes. Orbīta paaugstināta par 1,75 km.
10. jūlijā veikta stacijas orbītas paaugstināšana. Dzinēji iedarbināti 05:35 UTC un darbojās 593 sekundes. Orbīta paaugstināta par 2,5 km.
Orbītas paaugstināšanas manevrs veikts arī 31. augustā. Dzinēji iedarbināti 07:17 UTC un darbojās 204,8 sekundes. Orbīta paaugstināta par 0,84 km.
Vēl viena orbītas paaugstināšana notika 3. oktobrī. Dzinēji iedarbināti 19:22 UTC un darbojās 818 sekundes. Orbīta paaugstināta par 3,4 km.
24. oktobrī ar ATV-4 dzinējiem tika veikta orbītas paaugstināšana, kas sākās 11:03 UTC un ilga 256,6 sekundes.
28. oktobrī 08:55 UTC Albert Einstein atvienojās no stacijas. 2. novembrī ATV-4 veica bremzēšanas manevrus un iegāja Zemes atmosfērā, kur tas sadega (aptuveni 12:04 UTC). Nesadegušās daļas iekrita Klusajā okeānā.
Bicānu ezers
Bicānu ezers (arī Bacānu ezers, Geļenovas ezers) ir ezers Preiļu novada Rušonas pagastā. Izvietojies pagasta vidusdaļā, ziemeļaustrumos no Kastīres ciema, Jašas-Bicānu ezera dabas liegumā. Ezers aizņem lēzenu morēnu ieplaku ezeru sistēmā, kas austrumos savienota ar Zolvu ezeru un Rušonu. Krasti galvenokārt zemi, dibens dūņains, smilšains, vietām — grantains. Ezera ziemeļaustrumu galā (Percovkas ezerā) ietek strauts no Kategrades ezera, dienvidrietumu galā 30 m plats šaurums to savieno ar Jašas ezeru. Ezerā sešas salas ar kopējo platību 4,6 ha, lielākā — Lielā sala. Mīt līdaka, asaris, rauda, plaudis, rudulis, zutis, plicis, līnis, ausleja, akmeņgrauzis, platgalve, ķīsis, mājo bebri, ligzdo pīles.
Ezera austrumu krastā kempings, ir peldvieta.
Jaroslavs Bāba
Jaroslavs Bāba (cs; dzimis Karvinā, Čehoslovākijā) ir čehu vieglatlēts, startē augstlēkšanas sacensībās.
Piedalījies 2004. gada Olimpiskajās spēlēs, kurās izcīnīja bronzas medaļu, tāpat startēja arī 2008. gada Olimpiskajās spēlēs.
Pasaules čempionātos labāko sniegumu uzrādīja 2005. gadā Helsinkos, kas izcīnīja 5. vietu. Savukārt 2004. gada Pasaules čempionātā telpās izcīnīja bronzas medaļu. 2011. gada Eiropas čempionātā telpās izcīnīja sudraba medaļu ar 2,34 m augstu lēcienu.
Ķeņģi
Ķeņģi ir ciems Smiltenes novada Variņu pagastā. Izvietojies pagasta rietumos Ķeņģu strauta krastā pie autoceļa P27 6,5 km no pagasta centra Variņiem, 17 km no novada centra Smiltenes un 136 km no Rīgas.
Operācija "Albiona"
Operācija "Albiona" vai Monzunda kauja (de, ru, et) bija Vācijas armijas un flotes kopēja operācija 1917. gada oktobrī, lai ieņemtu Krievijas Republikas Monzunda arhipelāgu. Zaudējot vairākus kuģus, Vācijai tas izdevās, saņemot gūstā ievērojamu skaitu karavīru. Operācija "Albiona" bija pēdējā lielā Pirmā pasaules kara kauja ar Krievijas piedalīšanos.
Sekas (filma)
"Sekas" (en) ir 2017. gada ASV trillera filma, kuras režisors ir Eliots Lesters. Filmā galvenās lomas atveido Arnolds Švarcenegers, Skots Makneirijs, Megija Greisa un Mārtins Donovans.
Herberts Ahternbušs
Herberts Ahternbušs (en; dzimis, miris ) bija vāciešu kinorežisors, rakstnieks un gleznotājs. Savu radošo darbību uzsāka ar avangarda prozas rakstīšanu (Die Alexanderschlacht), laika gaitā pamazām pievēršoties mazbudžeta filmu režijai. Viņa divējādās sajūtas pret Bavāriju var just viņa darbos. Dažas no viņa pretrunīgajām filmām, piemēram Das Gespenst, tika demonstrētas Berlinālēs.
Sekas (filma)
Filma stāsta par diviem svešiniekiem, kas satiksies aci pret aci pēc kāda traģiska notikuma.
Bebrenes muiža
Bebrenes muižas kungu māja atrodas Augšdaugavas novada Bebrenes pagasta Bebrenē. Līdz 1920. gada zemes reformai muiža piederēja Plāteru-Zībergu dzimtai. Mūsdienās ēkā atrodas Bebrenes vispārizglītojošā un profesionālā vidusskola.
Sekas (filma)
Filmas "Sekas" pirmizrāde notika.
Bebrenes muiža
Vēsture
Muiža dibināta jau Livonijas ordeņvalsts laikā ordeņa Dinaburgas komturejas lauksaimniecības vajadzībām. Pēc ordeņa likvidēšanas 1562. gadā muižu ieguva Kaspars Zībergs, kura dzimtai muiža piederēja līdz 1803. gadam. Līdz 1920. gadam tajā saimniekoja grāfu Plāteru-Zībergu dzimta. Bebrenes muižas kungu māja celta 1896. gadā pēc itāļu cilmes arhitekta L. J. L. Markoni (1834-1919) projekta franču neorenesanses stilā. Sākotnēji ēkai bija divi stāvi un mansarda telpas. Ārsienas darinātas no sarkanajiem ķieģeļiem. Fasāžu dekoratīvās detaļas – stūru rusti un starp logailām novietotie rusti, jumta dzega un starpstāvu dzegas, kā arī logailu apmales darinātas javā un tonētas baltas. Pils reprezentācijas telpas rotāja senlaicīgi bronzas kroņlukturi ar kristāla piekariem un antīkas mēbeles, abos salonos un bibliotēkā bija marmora kamīni. Lielā salona sienas bija apvilktas ar sarkanu damastu. Apkārt lielam ovālam galdam stāvēja Ludviķa XV stila krēsli, bet gar sienām ampīra stila sēdekļi. Pie salona dienvidu sienas atradās itāļu gleznotāju darbi. Tur bija arī liels Ludviķa XII stila krēsls ar kāju paliktni. Pie sienas bija liels 13. gs. gobelēns ar antīkas tēmas sižetu. Lielajā un mazajā bibliotēkā visas sienas aizņēma stikloti grāmatu plaukti, kuros atradās ap 1000 (pēc citām ziņām ap 10 000) sējumu. 1921./22. mācību gadā Bebrenes muižas kungu māja tika nodota skolas rīcībā. 1960. gados mansarda stāva vietā tika uzcelts trešais stāvs.
Muižas ansamblis
Bebrenes muižas parks ir veidots angļu ainavu parku stilā. Muižas kompleksā ietilpst pils vārti, muižas pārvaldnieka māja, virtuves ēka, namiņš virs pagraba, dzirnavas (1836) un zirgu staļļi. Līdz mūsdienām ir daļēji saglabājusies pazemes eja no pils pagraba uz virtuves ēku.
Bebrenes jaunajos kapos ir Plāteru-Zībergu dzimtas kapliča (1875).
Džovanni Piko della Mirandola
Džovanni Piko della Mirandola (la, it, dzimis, miris ) bija renesanses laika itāļu augstmanis un neoplatonisma filozofs, kurš dzīvoja 15. gadsimtā. Piko della Mirandolas 1486. gada darbs De hominis dignitate oratio ("Svinīgā runa par cilvēka cieņu") tiek dēvēts par renesanses manifestu.
Mācījies Ferrārā, Padujā un Parīzē, pēc devās uz Itāliju. Darbojās Florencē, Areco (kur tika nopietni piekauts, jo mēģināja bēgt kopā ar kāda augstmaņa sievu), Perudžā, vēlāk devās uz Romu, lai aizstāvētu savas filozofiskās mācības tēzes. Pāvests Inocents VIII deklarēja Mirandolas mācību par ķecerīgu un Mirandola bija spiests bēgt uz Franciju. Vēlāk apmetās Fjezolē, Florences pievārtē. 1491. gadā kopā ar draugu, dzejnieku Policiāno noindēts neskaidros apstākļos.
Izglītība
Būdams priekšlaicīgs bērns ar izcilu atmiņu, Džovanni ļoti agrā vecumā mācījās latīņu un, iespējams, grieķu valodu. Mātes iecerēts Baznīcai, viņš desmit gadu vecumā tika nosaukts par pāvesta protonotāru, un 1477. gadā viņš devās uz Boloņu studēt kanoniskās tiesības.
Pēc mātes pēkšņās nāves trīs gadus vēlāk Piko atteicās no kanoniskajām tiesībām un sāka studēt filozofiju Ferāras Universitātē. Īsā ceļojumā uz Florenci viņš satika Andželo Policiāno, galma dzejnieku Žirolamo Benivjēni un, iespējams, jauno dominikāņu brāli Žirolamo Savonarolu. Visu atlikušo mūžu viņš palika ļoti tuvs draugs ar visiem trim. Viņš varēja būt arī Poliziano mīļākais. No 1480. līdz 1482. gadam viņš turpināja studijas Padujas Universitātē, kas ir galvenais aristotelisma centrs Itālijā. Jau pratis latīņu un grieķu valodu, viņš mācījās ebreju un arābu valodu Padujā pie ebreju averroista Elia del Medigo un kopā ar viņu lasīja arī aramiešu manuskriptus. Del Medigo arī tulkoja jūdaisma manuskriptus no ebreju valodas latīņu valodā Piko, kā tas turpinājās vairākus gadus. Piko rakstīja arī sonetus latīņu un itāļu valodā, kurus Savonarolas ietekmes dēļ viņš savas dzīves beigās iznīcināja.
Hellas Verona F.C.
Hellas Verona Football Club, biežāk saukts vienkārši par "Verona", ir Itālijas futbola klubs, kas ir bāzēts Veronā, Veneto regionā. Klubs ir dibināts 1903. gadā, pašlaik spēlē Itālijas futbola čempionāta A sērijā. Vienīgo reizi par A sērijas čempioniem komanda ir kļuvusi 1984.—1985. gada sezonā. Savas mājas spēles klubs aizvada Markantonio Bentegodi stadionā, kur ir 38 402 skatītāju vietas. Stadions tiek dalīts ar otru pilsētas klubu "Chievo".
Komandas sastāvs
Sastāvs atjaunināts .
Nosaukumu vēsture
Avots:
Lesņica
Lesņica, nosaukuma vāciskais variants — Lešnica , ir pilsēta Polijas dienvidos, Opoles vojevodistē. Kopš 2006. gada pilsēta un tās gmina ir bilinguāla — oficiāls statuss ir arī vācu valodai.
18. gadsimtā Austrijas mantojuma kara rezultātā pilsēta iekļāvās Prūsijā. 1921. gadā pilsētas pievārtē no 21. līdz 26. maijam notika viena no izšķirošajām kaujām Trešās Silēzijas sacelšanās gaitā - Annabergas kauja. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.
Ints Ķuzis
Ints Ķuzis (dzimis Tukumā, miris ) bija Latvijas Iekšlietu ministrijas darbinieks, bijušais Valsts policijas priekšnieks, policijas ģenerālis, jurists un politiķis.
Dzīvesgājums
Dzimis 1962. gadā Tukumā. Mācījās Kandavas internātskolā, vidējo izglītību ieguva Jelgavā.
1982. gadā sāka strādāt Tukuma milicijas nodaļā, 1991. gadā absolvēja PSRS Iekšlietu ministrijas Minskas augstākās milicijas skolu. 1996. gadā Ķuzi iecēla par Tukuma policijas priekšnieku. No 1999. gadā viņš strādāja Rīgā, kur 2003. gadā ieņēma Rīgas policijas pārvaldes priekšnieka amatu, vēlāk kļuva par Rīgas reģiona pārvaldes Kriminālpolicijas priekšnieku. 2005. gada maijā Ķuzi paaugstināja par policijas pulkvedi.
No 2005. līdz 2006. gadam viņš studēja Latvijas Policijas akadēmijas tiesību zinātņu maģistra studiju programmā. No 2009. gada bija Valsts policijas Rīgas reģiona pārvaldes priekšnieks. 2009. gada decembrī viņu paaugstināja par policijas ģenerāli, 2011. gadā iecēla Valsts policijas priekšnieka amatā.
Ints Ķuzis paziņoja par lēmumu atstāt dienestu Valsts policijā un 10. februārī beidza pildīt Valsts policijas priekšnieka pienākumus. tika paziņots, ka Ints Ķuzis kandidēs Rīgas domes ārkārtas vēlēšanās partiju apvienības "Jaunā Vienotība" sarakstā. 14. septembrī iestājies partijā Vienotība.
Miris pēc ilgas cīņas ar aizkuņģa dziedzera vēzi.
Apbalvojumi
2011. gada 20. oktobrī apbalvots ar 1. šķiras Viestura ordeni.
Zāmuels Hops
Zāmuels Hops, arī Zāmuels Hopps (Samuel Hopp, dzimis, miris ) bija Latvijas armijas seržants, 1921. gadā apbalvots ar Lāčplēša ordeni par divu virsnieku iznešanu no kaujas lauka 1919. gada 3. novembra Pārdaugavas atbrīvošanas kaujās pie Cementa fabrikas Latvijas brīvības cīņu laikā.
Voldemārs Mežaks
Voldemārs Mežaks (1914—1985) bija latviešu dzelzceļnieks. Otrā pasaules kara beigās iesaistījās Latvijas Centrālās padomes (LCP) organizētajā bēgļu laivu akcijā.
Zāmuels Hops
Dzīvesgājums
Dzimis Jaunjelgavas ebreju amatnieka Daniela Hoppa ģimenē. Mācījās Jaunjelgavas pilsētas skolā, kopš 1911. gada dienēja Krievijas Impērijas armijā kā medicīnas feldšeris. Pirmā pasaules kara laikā bija 119. Kolomnas kājnieku pulka, tad 120. Serpuhovas kājnieku pulka feldšeris, sasniedzot jaunākā apakšvirsnieka pakāpi.
Latvijas brīvības cīņu laikā 1919. gada 27. maijā Pērnavā iestājās Ziemeļlatvijas brigādē. Kā 7. Siguldas kājnieku pulka medicīnas feldšeris, seržants viņš piedalījās kaujās pret bermontiešiem un Latgales atbrīvošanas cīņās pret lieliniekiem.
Pēc atvaļināšanās no armijas 1920. gada 1. oktobrī dzīvoja Pērnavā, kur viņam līdz Igaunijas okupācijai 1940. gadā piederēja bērnu apavu veikals. 1941. gada vasarā devās bēgļu gaitās uz Krieviju. Miris 1962. gada 29. decembrī Pērnavā, apbedīts Pērnavas Alevi kapsētas Ebreju nodalījumā.
Voldemārs Mežaks
Dzīvesgājums
Dzimis 1914. gada 26. aprīlī Rīgā. Mācījās Rīgas Valsts tehnikumā, strādāja dzelzceļa resorā. Vācu okupācijas laikā bija Ventspils stacijas ceļu meistars, līdztekus darbojās LCP, 1945. gadā kļuva par Ventspils grupas vadītāju.
1945. gada 28. oktobrī Voldemārs Mežaks Rīgā tikās ar no Zviedrijas iesūtītajiem Edgaru Andersonu un Laimoni Pētersonu. Pēc Latvijas PSR Valsts drošības ministrijas aģenta Vidvuda Šveica nodevības Mežaku 5. novembrī apcietināja. 1946. gada 16. maijā Latvijas PSR Iekšlietu ministrijas karaspēka kara tribunāls Arturu Arnīti, Jāni Šmitu, Voldemāru Mežaku, Albertu Klibiķi, Ernestu Priedīti sodīja ar brīvības atņemšanu uz 25 gadiem, bet Laimoni Pētersonu – uz 15 gadiem ieslodzījumā Gulaga nometnēs. Pēc spaidu darbiem Taišetas Ozerlaga nometnē viņu atbrīvoja 1957. gada jūnijā.
Miris 1985. gada 6. martā Jelgavā, apglabāts Rīgas Pāvila draudzes kapos.
2021. gada Latvijas futbola Virslīgas sezona
'''Latvijas futbola virslīgas 2021. gada sezona''' bija 47. Virslīgas sezona. Čempionātu organizēja Latvijas Futbola federācija. 2021. gada Latvijas futbola virslīgas ģenerālsponsors bija "Optibet", tāpēc čempionāta oficiālais nosaukums bija "Optibet Virslīga". Virslīgā šo sezonu uzsāka 9 klubi, tomēr sezeonas laikā FK Ventspils un Jūrmalas "Noah" atsauca savu dalību no čempionāta, tādēļ to noslēdza 7 klubi.
Sezona tika uzsākta 13. martā, un tā noslēdzās 6. novembrī. Par 2021. gada Latvijas čempioniem kļuva RFS, kam tas bija pirmais tituls vēsturē. Sudrabu izcīnīja Valmiera FC, kurai tas arī bija labākais panākums vēsturē, kamēr bronzu izcīnīja FK Liepāja. Pagājušās sezonas čempioni Riga FC ieņēma vien 4. vietu.
Par rezultatīvāko spēlētāju kļuva Jūrmalas "Spartaka" uzbrucējs Leonels Vambā, kurš guva 14 vārtus. Aiz viņa palika Valmieras uzbrucēji Ibrahīma Sovs un Raimonds Krollis ar 12 gūtiem vārtiem.
Komandu izmaiņas
Turnīrā bija plānota 10 klubu dalība. Pēc 2020. gada sezonas uz 1. līgu tika pazemināts pēdējās vietas ieguvējs FK Tukums 2000, uz Virslīgu tika paaugstināts 1. līgas uzvarētājs FC Lokomotiv Daugavpils, kura vietu Virslīgā gan pārņēma jaunizveidots klubs FC Noah Jurmala. Tomēr no 11 licencēšanai pieteikušajām komandām (deviņas pagājušās sezonas dalībnieces, FC Noah Jurmala, kā arī 1. līgas 2. vietas ieguvēja FK Auda), dalībai Virslīgā nepieciešamā LFF-A licence tika piešķirta vien deviņām — to nesaņēma FK Jelgava, kā arī FK Auda. FK Auda iesniedza apelāciju, kas tika noraidīta. 12. martā, dienu pirms sezonas sākuma, tika atsaukta FC Noah Jurmala piešķirtā licence, kas nozīmēja, ka turnīru uzsāka 8 komandas.
19. jūnijā tika paziņots, ka FK Ventspils atsauc dalību no Virslīgas čempionāta, pamatojot to ar nespēju nodrošināt komandas turpmāku finansēšanu un uzturēšanu. Tā kā FK Ventspils bija nospēlējis mazāk kā 50% no plānotajām spēlēm, šī kluba rezultāti tiek anulēti.
14. jūlijā Sporta arbitrāžas tiesa lēma, ka Noah nepielaišana startam Virslīgā nebija pamatota. Tika pieņemts lēmums Noah piespriest naudas sodu par licencešanas noteikumu neievērošanu, kā arī saglabāt kluba licenci dalībai Virslīgā. 23. jūlijā Noah vadība atsauca kluba dalību no 2021. gada Virslīgas čempionāta. Pirms tam Noah neieradās uz 18. jūlija Virslīgas spēli pret Valmiera FC, par to saņemot tehnisko zaudējumu.
Labākie vārtu guvēji
Iekavās norādīti ar 11 metru soda sitieniem gūtie vārti.
Baltactiņu dzimta
Baltactiņu dzimta jeb briļļuputnu dzimta (Zosteropidae) ir zvirbuļveidīgo (Passeriformes) dzimta, kas apvieno 130 dziedātājputnu sugas un kas tiek iedalītas 15 ģintīs. Šīs dzimtas putnu sugas mājo mežos un krūmājos Subsahāras Āfrikas tropu, subtropu un mērenajā joslā, Dienvidāzijā, Dienvidaustrumāzijā un Austrālāzijā. Baltactiņas sastopamas lielākajā daļā Indijas okeāna, Klusā okeāna un Atlantijas okeāna Gvinejas līča salās.
Neņemot vērā lielāko dzimtas ģinti — baltactiņu ģinti (Zosterops) —, pārējo ģinšu sugas galvenokārt ir endēmas un sastopamas vienā salā vai vairāku salu grupā (arhipelāgā).
Izskats
Baltactiņu dzimtas putni ir nelieli dziedātājputni ar noapaļotiem, īsiem spārniem, vidēji garu, taisnstūrveida asti un spēcīgām kājām. Līdzīgi kā citiem putniem nektārēdājiem tiem ir slaids, smails knābis un birstītes veida mēle, kuru sedz biezas, lipīgas siekalas. Knābis parasti ir taisns vai viegli noliekts. Baltactiņu ķermeņa garums 8—16 cm.
Apspalvojums ir neuzkrītošs un dabā nemanāms, labi maskējošs. Tas visbiežāk ir olīvzaļš mugurpusē un gaiši pelēks apakšpusē. Dažām sugām ir balta vai koši dzeltena pakakle, krūtis vai pavēdere. Un pavisam nedaudz sugām gaiši brūni sāni. Kā jau dzimtas nosaukums norāda, lielākajai daļai sugu ap acīm ir smalku spalviņu balts gredzens. Abi dzimumi izskatās līdzīgi.
Uzvedība
Visas baltactiņu dzimtas sugas ir sabiedriskas, uzturas lielos baros, kas izklīst tikai, kad tuvojas vairošanās sezona. Lai arī baltactiņas galvenokārt barojas ar kukaiņiem, tās barojas arī ar nektāru un dažādiem augļiem.
Sistemātika
Baltactiņu dzimta (Zosteropidae)
Nanmadols
Nanmadols (en) ir arheoloģiskais piemineklis, kas atrodas Mikronēzijas valsts Ponpei salas austrumu piekrastē. Uz vairāk nekā 100 saliņām izvietotās drupas, kas veidotas no bazalta un koraļļiem, ir no 12. gadsimta līdz 1628. gadam pastāvējušas Saudeleiru dinastijas galvaspilsētas atliekas. 2016. gadā iekļauta UNESCO Pasaules mantojuma sarakstā. Pieminekli apdraud mangrovju veidošanās.
Dažkārt dēvēta par Klusā okeāna Atlantīdu jeb Venēciju. Pseidozinātniskos rakstos minēta kā atliekas no Lemurijas vai Mu kontinenta.
Lazda (nozīmju atdalīšana)
Lazda var būt:
Bezzudumu saspiešana
Bezzudumu saspiešana ir datu saspiešanas algoritmu klase, kas ļauj pēc datu saspiešanas atjaunot visus sākotnējos datus bez zudumiem. Turpretī zudumradošā saspiešana ļauj saspiest datus daudz mazākā izmērā, tomēr atjaunot tos var tikai daļēji, proti, zaudējot daļu informācijas.
Pamatojoties uz Dirihlē principu, neviens bezzudumu saspiešanas algoritms nevar saspiest visus iespējamos datus. Šī iemesla dēļ pastāv daudz un dažādu algoritmu, kas izstrādāti, ņemot vērā vai nu konkrētu ievades datu veidu, vai arī pieņēmumus par to, kāda veida redundanci (pārpalikumus) nesaspiestie dati satur.
Bezzudumu datu saspiešanu izmanto daudzās lietojumprogrammās, piemēram, ZIP failu formātā un GNU rīkā gzip. To bieži izmanto arī kā daļu no zudumradošās saspiešanas tehnoloģijām (piemēram, bezzudumu vidēja/sānu savienojuma stereo priekšapstrādē, izmantojot MP3 kodētājus un citus zaudējumus radošus audio kodētājus).
Pjērs Pesē
Karjera
Pesē 1900. gada vasaras olimpiskajās spēlēs Parīzē startēja vienīgajā disciplīnā — individuālajā daudzcīņā. Šajā disciplīnā viņš izcīnīja dalīto 4. vietu kopā ar francūzi Žilu Rolānu, abiem iegūstot 290 punktus un piekāpjoties medaļniekiem Gistavam Sandrā (zelta medaļa), Noēlam Bā (sudraba medaļa) un Lisjēnam Demanē (bronzas medaļa).
1903. gada pasaules čempionāts sporta vingrošanā Antverpenē viņš zelta medaļu komandu daudzcīņā un sudraba medaļu vingrošanā uz stieņa. Pēc diviem gadiem 1905. gada pasaules čempionāts sporta vingrošanā Bordo viņš atkal izcīnīja zelta medaļu komandu daudzcīņā, sudraba medaļu — vingrošanā uz stieņa un bronzas medaļu — līdztekās.
1906. gadā Pesē startēja neoficiālājās olimpiskajās spēlēs Atēnās. Šajās spēlēs viņš izcīnīja divas zelta medaļas individuālajās daudzcīņās ar 5 disciplīnām un 6 disciplīnām.
Vēlāk viņš strādāja par skolotāju. 1912. gadā viņš palīdzēja izveidot Fémina Sports. Fémina Sports sāka darboties kā vingrošanas klubs, bet vēlāk tas koncentrējās arī uz citiem sporta veidiem. 1918. gadā Pesē atrada šim klubam pastāvīgu atrašanās vietu. 1915. gadā Fémina Sports piedalījās Francijas pirmajās sieviešu vieglatlētikas sacensībās. 1917. gadā Pesē palīdzēja organizēt sieviešu komandas Fémina Sports futbola maču pret vīriešu futbola komandu. Mači tika kopā spēlēti sešus mēnešus, līdz tos bloķēja Francijas sporta federācija, kas aizliedza vīriešu futbola komandām spēlēt pret sieviešu komandām. 1917. gada decembrī viņš palīdzēja izveidot Fédération des Sociétés Féminines Sportives de France.
Roberts Maļeckis
Roberts Simons Maļeckis (Malezki, dzimis, miris ) bija Latvijas armijas kareivis, 1921. gadā apbalvots Lāčplēša ordeni par kauju Latvijas brīvības cīņu laikā 1920. gada 6. janvārī pie Mākušu ciema Latgalē.
Dzīvesgājums
Dzimis Rīgā Marka (Morduhaja) Maļecka ģimenē. Strādāja par pulksteņmeistaru, Bermontiādes laikā viņu 1919. gada 3. oktobrī mobilizēja Latvijas armijā un iedalīja Kurzemes divīzijas papildu bataljonā, bet 16. oktobrī — 1. Liepājas kājnieku pulkā. 1920. gada janvārī piedalījās Latgales atbrīvošanas kaujās, atvaļināts no armijas 1922. gada 18. janvārī. Kādu laiku strādāja pie saimnieka Piņķu pagastā, pēc tam dzīvoja Čiekurkalnā.
Pirms 1933. gada pārcēlās uz dzīvi Ļeņingradā PSRS, kur viņa brālis Jakovs bija Ļeņingradas pilsētas Sarkanās Gvardes rajona padomes priekšsēdētājs, strādāja par 218. militārā resora rūpnīcas instrumentālā ceha tehnologu Ļeņingradā. Lielā terora laikā 1937. gada 5. decembrī Maļecki arestēja un nošāva 1938. gada 3. janvārī.
Industrializācija
Industriālo strādnieku algai pieaugot, pieaug arī tirgus visu veidu patērētāju precēm un pakalpojumiem, papildus stimulējot industriālās investīcijas un ekonomisko izaugsmi.
Pirmās pārmaiņas no lauksaimniecības ekonomikas uz industriālu notika industriālās revolūcijas laikā no 18. gadsimta vidus līdz 19. gadsimta sākumam vairākos Eiropas un Ziemeļamerikas reģionos, sākoties Lielbritānijā, pēc tam Beļģijā, Vācijā un Francijā. Šīs agrās industrializācijas iezīmes bija tehnoloģiskais progress, pāreja no lauksaimniecības darbiem uz rūpniecību, finanšu investīcijas jaunajā industriālajā struktūrā un pirmās attītības tendences sabiedrības kārtu apziņā un ar to saistītajās teorijās. Vēlāk šī tika nosaukta par pirmo industriālo revolūciju.
"Otrā industriālā revolūcija" apzīmē vēlākas izmaiņas 19. gadsimta vidū pēc tvaika dzinēja uzlabojumiem, iekšdedzes dzinēja izgudrošanas, elektrības praktiskas izmantošanas un kanālu, dzelzceļu, elektrolīniju ierīkošanas. Šai fāzei lielu grūdienu deva konveijera izgudrošana. Par darba vietām kļuva akmeņogļu raktuves, tēraudlietuves un audumu fabrikas.
Iza Bīne
Biogrāfija
Dzimusi Rīgā gleznotāja Jēkaba Bīnes un leļļu teātra dramaturģes Antonijas Bīnes ģimenē. 1949. gadā beigusi Rīgas Lietišķās mākslas vidusskolu. Paralēli no 1946. līdz 1949.gadam mācījusies Dailes teātra 2. studijā. No 1959. gada bija Liepājas teātra aktrise, kur nospēlējusi vairāk nekā 100 lomu. 1980. gadā filmējusies Dzidras Ritenbergas filmā "Vakara variants", kur attēloja fizikas skolotājas. Iza Bīne trīsdesmit piecus gadus spēlējusi Pindacīšu Rūdolfa Blaumaņa lugā "Skroderdienas Silmačos".
Klaudio Merulo
Klaudio Merulo (it); dzimis, miris ) bija vēlās renesanses laika Venēcijas skolas itāļu komponists, izdevējs un ērģelnieks, kurš pazīstams ar darbiem taustiņinstrumentiem un ansambļiem.
1557. gadā kļuva par Venēcijas Svētā Marka katedrāles ērģelnieku. 1584. gadā neskaidru iemeslu dēļ pameta šo prestižo amatu. No 1584. gada līdz nāvei 1604. gadā darbojās Parmā, kur arī bija ērģelnieks. Merulo bija viens no sava laika mūzikas novatoriem, šajā ziņā sevišķi atzīmējamas Merulo tokātas.
Mejoze
Mejoze ir īpašs šūnu dalīšanās veids, kas samazina hromosomu daudzumu uz pusi. Šis process sastopams visiem eikariotiem (piemēram, sēnēm, augiem, dzīvniekiem), kam raksturīga ir dzimumvairošanās. Mejotiski daloties, veidojas dzīvnieku dzimumšūnas (gametas) un augu sporas. Mejozes laikā diploīdais hromosomu komplekts (2n) samazinās uz pusi un veidojas haploīdais hromosomu komplekts (n). Dzimumvairošanās gadījumā saplūst 2 haploīdas gametas (olšūna un spermatozoīds) un veidojas 1 diploīda apaugļota olšūna, no kuras attīstās jaunais organisms (n+n=2n). Mejozes bioloģiskā jēga ir nodrošināt nemainīgu sugai raksturīgā hromosomu komplekta saglabāšanos dzimumvairošanās gadījumā (nemainīga hromosomu komplekta saglabāšanos no paaudzes uz paaudzi).
2023. gads kino
Šajā lapā apkopota informācija par 2023. gada starptautiskajiem un vietējiem kino pasākumiem, ienesīgākajām gada filmām, kino nozares darbinieku nāvēm, kā arī 2023. gadā iznākušajām Latvijas filmām. Šajā gadā Walt Disney Studios un Warner Bros. atzīmē savu 100. gadadienu.
Ienesīgākās filmas
Šis ir 2023. gadā izdoto desmit pasaules ienesīgāko filmu saraksts:
Ukraina (Vīksnas pagasts)
Ukraina ir skrajciems Vīksnas pagastā, Balvu novadā. Atrodas 231 km attālumā no Rīgas.
1989.—1990. gada Eiropas kausa sezona
1989.—1990. gada Eiropas kausa sezona bija Eiropas spēcīgākā futbola klubu turnīra 35. sezona. Sezona ilga no līdz. Finālspēle norisinājās Prātera stadionā Vīnē.
Ukraina (Vīksnas pagasts)
2022. gada jūnijā Latvijas Televīzijas sižetā par ciemu minēts, ka apdzīvotā vieta izveidojusies ap 1900. gadu un tā nosaukums, iespējams, saistāms ar tā atrašanos Vicebskas guberņas pierobežā (no krievu val. u kraja, 'pie malas'). Ciemā atlikusi viena lauku sēta bez pastāvīgiem iedzīvotājiem.
Maikls Noulzs
Maikls Džons Noulzs (en; dzimis 1990. gada 18. martā Ņujorkā, ASV) ir konservatīvs amerikāņu politikas komentētājs, raidierakstu vadītājs, aktieris un rakstnieks.
1989.—1990. gada Eiropas kausa sezona
Par Eiropas kausa uzvarētājiem ceturto reizi kļuva Itālijas klubs Milan, kas finālā uzvarēja Portugāles klubu Benfica ar rezultātu 1–0.
Šī bija pēdējā sezona, kurā Anglijas komandām bija aizliegts piedalīties Eiropas klubu sacensībās, pēc 1985. gada Heizela stadiona traģēdijas.
Maikls Noulzs
2016. gadā Noulzs tika uzaicināts pievienoties ziņu un viedokļu tīklam The Daily Wire kā raidieraksta "The Andrew Klavan Show" pastāvīgais viesis un kultūras korespondents. 2017. gadā Noulzs izdeva pilnībā tukšu grāmatu ar nosaukumu "Reasons to Vote for Democrats". Grāmata, kurā bija 266 tukšas lappuses un plaša bibliogrāfija, kļuva par vispārdotāko grāmatu kāda pārdota internetveikalā Amazon. Noulza grāmatu uzslavēja arī tābrīža ASV prezidents Donalds Tramps, to nosaucot par "lielisku grāmatu lasīšanas priekam". Kopš 2017. gada Noulzs vada The Daily Wire raidierakstu "The Michael Knowles Show".
Ierēdņu iela
Ierēdņu iela ir iela Rīgā, Vidzemes priekšpilsētā, Brasā. Tā sākas krustojumā ar Krišjāņa Valdemāra ielu un beidzas pie Hospitāļu ielas krustojuma. Ielas garums ir 136 metri.
Ielu savienojumi
Ierēdņu iela krustojas ar:
Tesla (uzņēmums)
Tesla, Inc. ir ASV, Teksasā (līdz 2021. gadam — Kalifornijā) bāzēts uzņēmums, kas projektē, ražo un pārdod elektromobiļus un to piedziņas sastāvdaļas.
Tesla akcijas tiek kotētas NASDAQ fondu biržā ar simbolu TSLA.
Tesla ieguva plašu uzmanību ar tās ražoto elektromobiļa modeli Tesla Roadster, kas bija pirmais pilnībā elektriskais sērijveida sporta auto; tam sekoja Model S, pilnībā elektrisks luksusa sedans, tam sekoja Model X, pilnībā elektrisks luksusa SUV, un tam sekoja Model 3.
Tesla pārdod arī elektromobiļu piedziņas komponentes, ieskaitot litija jonu bateriju komplektus citiem autoražotājiem, ieskaitot Daimler un Toyota. Tesla izpilddirektors Īlons Masks ir izteicies, ka saredz Tesla kā neatkarīgu autoražotāju, kura nākotnes mērķis ir masveidā ražot pilnībā ar elektrību darbināmus automobiļus vidējam patērētājam pieejamā cenā.
2022. gada janvārī Tesla piedāvāja četrus auto modeļus — Model S, Model X, Model 3 un Model Y.
Vēsture
Uzņēmumu Tesla (sākotnēji Tesla Motors) reģistrēja 2003. gada 1. jūlijā Martins Eberhards un Marks Tarpenings. 2004. gada februārī trīs dibinātāji piesaistīja investīcijas 7,5 miljonu ASV dolāru apmērā, Īlonam Maskam ieguldot 6,5 miljonus dolāru. Masks kļuva par direktoru padomes priekšsēdētāju un iecēla Eberhardu par ģenerāldirektoru.
Pirmā Tesla automobiļa prototipi tika oficiāli prezentēti 2006. gada 19. jūlijā Santamonikā (Kalifornija). 2006. gadā Maskam izdevās piesaistīt finansējumu 100 miljonu dolāru apmērā. Rezultātā 2008. gadā Tesla sāka ražot savu pirmo modeli Roadster. 2010. gada janvārī Tesla saņēma aizdevumu 465 miljonu dolāru apmērā no ASV Enerģētikas departamenta, ko uzņēmums atmaksāja 2013. gadā. 2010. gada maijā Tesla sāka būvēt rūpnīcu Frīmontā (Kalifornija) Model S ražošanai. 2010. gada 29. jūnijā Tesla īstenoja akciju sākotnējo publisko piedāvājumu (IPO) NASDAQ un piesaistīja 226 miljonus ASV dolāru, kļūstot par pirmo Amerikas auto ražotāju, kas īstenoja IPO, kopš to izdarīja Ford Motor 1956. gadā. 2012. gada jūnijā Tesla sāka ražot savu otro automašīnu Model S. 2017. gada jūlijā Tesla sāka sedana Model 3 tirdzniecību.
Pēc desmit gadu darbības, 2013. gada pirmajā ceturksnī Tesla pirmoreiz uzrādīja peļņu.
2016. gada jūnijā Tesla paziņoja, ka vēlas iegādāties saules enerģijas iekārtu ražotāju SolarCity, kurā Īlons Masks bija padomes priekšsēdētājs un viņam piederēja 22 % SolarCity kapitāldaļu. 1. augustā noslēgta vienošanās par SolarCity iegādi par 2,6 miljardiem USD. Darījums vēl jāapstiprina akcionāriem un valsts institūcijām. 2019. gada 14. martā notika jaunā elektriskā auto Tesla Model Y prezentācija. 2020. gada novembrī Tesla, Uber un vēl 26 Amerikas uzņēmumi dibināja organizāciju Zero Emission Transport Association (ZETA), kas lobēs elektrisko auto skaitu palielināšanu ASV. 2021. gada 25. oktobrī uzņēmuma kapitalizācija pārsniedza 1 triljonu dolāru.
2021. gada 1. decembrī galvenā mītne tika pārvietota no Paloalto Kalifornijā uz Ostinu Teksasā, kur jau atradās liela Teslas automobiļu rūpnīca.
Node-RED
Node-RED ir plūsmas bāzētas vizuālās programmēšanas rīks. Tas ir veidots uz Node.js pamata, un ir pieejams kā rediģēšanas vide tīmekļa lietotnēs. Node-RED plaši izmanto, lai definētu ziņojumu ienākošās un izejošās plūsmas lietu interneta ierīcēm, lietojumprogrammu saskarnēm (API), tiešsaistes pakalpojumiem un citur.
Pateicoties Node.js notikumu cilpas nebloķējošajam modelim, Node-RED ir resursu mazprasīga programmatūra. Tādējādi tā darbojas gan uz lētas aparatūras, piemēram, Raspberry Pi, gan mākoņpakalpojumos.
Node-RED nodrošina pārlūkprogrammā lietojamu plūsmu redaktoru. Plūsmu elementi tiek saglabāti JSON formātā.
Vēsture
Node-RED projekts tika sākts 2013. gada sākumā kā IBM Emerging Technology Services grupas darbinieku Nika Olīrija (Nick O’Leary) un Deiva Konveja-Džonsa (Dave Conway-Jones) blakusprojekts. Sākotnēji tas tika veidots ar mērķi pierādīt koncepciju, kā vizualizēt un manipulēt ziņojumu plūsmu starp MQTT tematiem, bet Node-RED ātri kļuva par daudz vispārīgāku rīku, ko viegli varēja paplašināt jebkurā virzienā.
2013. gada septembrī Node-RED pirmkods kļuva atvērts, un kopš tā laika tā tika attīstīts atvērts. 2016. gada oktobrī tas bija viens no JS Foundation dibināšanas projektiem.
Uļiki
Uļiki ir ciems Augšdaugavas novada Ambeļu pagastā. Atrodas 238 km attālumā no Rīgas.
Ciema apkārtnē atrodas ūdenstilpes Danileviču ezers, Vargļu ezers, Belinsku ezers.
Čoms
Čoms var būt:
Ārpāds Gencs
Ārpāds Gencs (hu; dzimis, miris ) bija Ungārijas rakstnieks, disidents un Ungārijas prezidents no 1990. līdz 2000. gadam.
Studējis Budapeštas universitātē. Otrā pasaules kara laikā iesaukts armijā, no kurienes dezertējis un piedalījies pretošanās kustībā. Pēc kara iesaistījās politikā. Aktīvi piedalījās 1956. gada Ungārijas revolūcijā. 1957. gadā notiesāts uz mūža ieslodzījumu par cenšanos Ištvāna Bibo un Imres Naģa manuskriptus nosūtīt ārpus valsts. 1963. gadā, amnestijas rezultātā, atbrīvots. Strādājis par tulkotāju, tostarp tulkojot Folknera un Doktorova un Tolkīna darbus. Rakstījis literārus darbus. No 1989. līdz 1990. gadam - Ungārijas Rakstnieku savienības prezidents. 1990. gadā ievēlēts par Ungārijas prezidentu, 1995. gadā - pārvēlēts vēlreiz.
HuffPost
HuffPost (agrāk The Huffington Post, dažreiz saīsināts arī kā HuffPo) ir ASV tiešsaistes ziņu agregators un tīmekļa žurnāls. Tas pieder BuzzFeed. Vietnes izveidotāji ir Arina Hafingtone, Kenets Lerers, Endrū Breitbārts un Džons Pereti. Vietne publicē gan starptautiska mēroga, gan vietējās ziņas, tīmekļa žurnālus un autoru rakstus par politiku, uzņēmējdarbību, izklaidi, apkārtējo vidi, tehnoloģijām, dzīvesstilu, kultūru, veselību, sieviešu interesēm un reģionālos jaunumus.
2012. gadā The Huffington Post kļuva par pirmo Amerikas Savienotajās Valstīs veidoto komerciālo digitālo mediju, kas saņēma Pulicera balvu.
2020. gada novembrī Verizon Communications meitas uzņēmums Verizon Media pārdeva HuffPost ASV interneta mediju uzņēmumam BuzzFeed.
Sacīkstes uz dzīvību un nāvi
"Sacīkstes uz dzīvību un nāvi" (en) ir 2008. gada ASV spraiga sižeta trillera filma, kuras režisors ir Pols V. S. Andersons. Filmā galvenās lomas atveido Džeisons Steitems, Tairiss Gibsons, Ians Makšeins un Džoana Allena. Lai gan filmu uzskata par 1975. gada filmas Death Race 2000 rīmeiku, pats Andersons ir izteicies, ka viņa filma ir prīkvels.
Filmas "Sacīkstes uz dzīvību un nāvi" pirmizrāde notika un to izplatīja Universal Pictures. Filma saņēma dalītas kritiķu atsauksmes un nopelnīja 76 miljonus ASV dolāru.
Lazda
Parastā lazda (Corylus avellana) ir bērzu dzimtas (agrāk lazdu dzimtas) koks. To augstums ir no 1,5 līdz 7 metriem. Aug pa vairākām kopā, veidojot krūmu pudurus. Lazdu dabiskais izplatības areāls ir Eiropa un Mazāzija. Plaši izplatīts Centrāleiropā un Austrumeiropā. Parastā lazda ir vienīgā lazdu ģints suga, kas aug Latvijā. Lazdu riekstus cilvēki lieto uzturā, lai gan lielāko daļu no tirdzniecībā esošajiem riekstiem iegūst no dižaugļu lazdas (Corylus maxima). Parastā lazda aug pamežā, krūmājos, gar ūdenskrātuvēm; lapkoku un jauktajos mežos. Parastās lazdas zinātniskais nosaukums ir radies no itāļu pilsētas Avellas nosaukuma, jo šīs pilsētas apkaime antīkajā pasaulē bija izslavēts lazdu riekstu audzēšanas reģions.
Raksturojums
Vasarzaļš, 1 — 7 metrus augsts koks. Jaunie zari ir pelēki, kaili vai tāpat kā lapu kāti — ar dziedzermatiņiem. Vecākie dzinumi dzelteni brūni, ar matiņiem, zvīņām un dziedzermatiņiem. Pumpuri apaļi vai olveida, no sāniem mazliet saplacināti, zvīņas ieapaļas, gar malu ar matiņiem. Lapas pie tievajiem zariem sakārtotas divās rindās, pie resnākajiem — visapkārt. Tās ir augšpusē tumšākas, bet apakšpusē gaiši zaļas, 6 — 12 cm garas, 5 — 9 cm platas. Lapu plātnes ieapaļas vai ovālas, kailas vai ar izklaidus matiņiem, pamats asimetriski sirdsveidīgs, gals nosmailots, mala nevienādi divkārtaini zobaina. Dzīslojums ir plūksnains, dzīslas ar matiņiem. Pielapes olveida, strupas, diezgan agri nobirst. Vīrišķo ziedu spurdzes līdz 5 cm garas, parasti 2 — 4 kopā. Vīrišķie ziedi bez apziedņa, pa vienam olveida seglapu žāklēs, kas biezi segtas ar matiņiem. Pieziedlapas ir divas saaugušas ar seglapu. Putekšņlapas ir četras, šķeltas, tādēļ izskatās, ka astoņas. Putekšnīcām galā ir matiņu pušķis. Sievišķās ziedkopas sēdošas, nelielas, apmēram, 0,5 cm garas, parasti ar 2 — 5 ziediem, neizplaukušas līdzīgas lapu pumpuriem. Apziednis ir neuzkrītošs, saaudzis pie pamata ar sēklotni, mala brīva. Ziedi atrodas nobirstošu, ar matiņiem klātu seglapu žāklēs. Ir divas drīksnas, pavedienveida, purpursarkanas. Augļa vīkals zvanveida, augšdaļā vaļējs, nekārtni šķelts, tikpat garš, vai garāks, nekā auglis. Auglis — rieksts, gandrīz apaļš vai iegareni ovāls, brūni dzeltens, 1,5 — 2 cm garš. Zied martā, aprīlī, pirms lapu plaukšanas. Rieksti nogatavojas septembrī.
Saimnieciskā nozīme
Rieksti ir ēdami, satur ap 60% riekstu eļļas, kas pieder pie labākajām augu eļļām. Riekstu eļļu lieto arī parfimērijā. Balto, vieglo, labi plīstošo koksni izmanto galdniecībā. No zariem iegūst labu materiālu groziem. Tiek kultivētas ap 20 lazdu šķirnēm. Agro ziedu dēļ augs ir izmantojams biškopībā. Lazdas ir ļoti labi pavairojamas, it sevišķi ar celmu atvasēm un sakņu pumpuriem. Tās var pavairot ar noliekteņiem, spraudeņiem un sēklām.
Aleksandrs Evans
Aleksandrs Evans ( — ) bija Latvijas tiesnesis un politiķis. Bijis 2. Saeimas deputāts. Pārstāvējis «Demokrātisko Centru».
Biogrāfija
Aleksandrs Evans piedzima Gatartas muižā (Cēsu apriņķis) tirgotāja ģimenē. 1902. gadā absolvēja Rīgas Pētera-Pāvila skolu. Materiālā stāvokļa dēļ neapmeklēja augstskolu.
Pēc skolas pabeigšanas sāka strādāt Rīgas apgabaltiesā par kancelejas ierēdni. Pēc dažiem gadiem kļuva par tiesas sekretāra palīgu, pēc tam — par sekretāru. Pēc Latvijas Republikas proklamēšanas 1919. gada decembrī iecelts par Rīgas pilsētas izmeklēšanas tiesnesi. 1920. gada jūnijā iecelts par svarīgu lietu izmeklēšanas tiesnesi, septembrī — par sevišķi svarīgu lietu izmeklēšanas tiesnesi. 1925. gadā ievēlēts 2. Saeimā no «Demokrātiskā Centra» saraksta. Parlamentā strādāja līdz 1928. gadam.
Otrā pasaules kara laikā devies trimdā uz Vāciju. Vispirms atradās Ansbahas nometnē. 1951. gadā pārcēlās uz ASV. Fērgusfolsas pilsētā (Minesotas štats, ASV) nomira pēc ilgas slimības.
Apbalvots ar 4. šķiras Triju Zvaigžņu ordeni (1928).
Ištvāns Čoms
Ištvāns Čoms (hu; dzimis Šātoraljaūjheļā, miris ) bija Ungārijas starptautiskais lielmeistars šahā (1973).
Biogrāfija
No 1960. gadu vidus līdz 1980. gadu beigām bijis viens no spēcīgākajiem Ungārijas šahistiem. 1972. gadā uzvarējis Ungārijas šaha čempionātā. Vēlākajos gados trīs reizes šaja turnīrā bijis starp medaļniekiem: sudrabs - 1976. gadā, bronza - 1969. un 1973. gados. 1975. gadā Pulā uzvarējis Pasaules šaha čempiona nosaukuma izcīņas cikla zonas turnīrā, apsteidzot zviedru lielmeistaru Ulfu Andersonu. 1976. gadā Šveicē starpzonu turnīrā nospēlējis mazāk sekmīgi un ieņēmis tikai 9. vietu. Uzvarējis vairākos starptautiskos šaha turnīros: Klīvlenda (1975), Berlīne (1979), Kopenhāgena (1983) un Deli (1987). Par panākumiem turnīros FIDE 1967. gadā viņam piešķīrusi starptautiskā meistara (IM), bet 1973. gadā - starptautiskā lielmeistara (GM) nosaukumu.
Sekmīgi pārstāvējis Ungārijas komandu lielākajos komandu šaha turnīros:
Aksimīdodu infrakārta
Aksimīdodu infrakārta  (Axymyiomorpha) ir divspārņu infrakārta, kurā ietilpst vienīgā dzimta aksimīdodi (Axymyiidae). Sastopami Ziemeļu puslodes mērenajā joslā. Pieauguši kukaiņi ir 5—6 mm garumā. Pēc ārēja izskata tie ir līdzīgi resnkājodiem (Bibionidae), bet atšķiras no pēdējiem ar lielāku atzarojumu skaitu uz spārnu radiālās dzīslas un ar divu gaišu punktu esamību uz skutuma. Aksimīdodu mutes aparāta elementi ir stipri reducēti. Kāpuri attīstās nogāzušos koku stumbros, kas atradušies ilgā kontaktā ar purva augsni. Koksnē kāpuri veido īsas ejas un barojas ar mikroorganismiem.
Leons Tomašickis
Leons (Leonīds) Tomašickis (ru; dzimis, miris ) bija Latvijas mākslinieks, tēlnieks, pieminekļa "Vienoti Latvijai" autors.
Dzīvesgājums
Leons Tomašickis dzimis 1904. gada 9 (22). jūnijā Ludzā, dzelzceļnieku ģimenē. No bērnības bija talantīgs zīmēšanā, bet 11 gadu vecumā pazaudēja labo roku. Neskatoties uz to, čakli nodarbojās ar zīmēšanu. Mācījās Ludzas ģimnāzijā pie skolotāja A. Gūdeļa-Gudļevska. Viņš iedvesmoja Leonu iestāties Latvijas Mākslas akadēmijā. 1926. gadā Tomašickis kļuva par studentu profesora Konstantīna Rončevska Tēlniecības meistardarbnīcā.
Viņš arī ieguldīja savu darbu dzimtajā pilsētā, 1929. gadā uzsākot Ludzas Dievmātes skulptūras veidošanu, kuru atklāja 1934. gadā Pilskalnā. Pilsētnieki uzskata, ka Dievmātes sejā atpazīstama leģenda par Lūciju — senās pils dvēseli.
1934. gadā viņa uzmetums Latgales atbrīvošanas pieminekļa izveidei bija apbalvots kā labākais, bet šo ieceri īstenoja cits mākslinieks, Kārlis Jansons. Tomašickis tajā laikā pārgāja pie cita LMA profesora — uz Roberta Tilberga Figurālās glezniecības meistardarbnīcu.
1935. gadā Tomašickis pabeidza Latvijas Mākslas akadēmiju ar diplomdarba gleznu "Latgalē" un aizbrauca no Rīgas atpakaļ uz Latgali. Rēzeknē kopā ar kolēģiem Vitāliju Kalvānu, Arvīdu Egli, Francisku Varslavānu u.c. viņš sarīkoja dažādas glezniecības izstādes. Līdz 1947. gadam viņš strādāja par zīmēšanas pasniedzēju Aglonas ģimnāzijā.
Kad 1947. gadā Daiļamatniecības skola (Saules skola) Daugavpilī 1947./48. mācību gadā izveidoja krievu plūsmu, kā arī uzņēma dažus kurlmēmus jauniešus, lai viņi apgūtu amata prasmi, Tomašickis bija aicināts strādāt tur par pedagogu un dzīvoja Daugavpilī līdz 1953. gadam, kad kļuva par Rīgas Lietišķās mākslas skolas pasniedzēju. Tad, 1953. gada rudenī, skolu pievienoja Rīgas Lietišķās mākslas vidusskolai.
1956. gadā Leons Tomašickis tika uzņemts Latvijas Mākslinieku Savienībā un pēc tam — Padomju Savienības Mākslinieku Savienībā. Viņa tēlniecības darbi daudzkārt tika atzīmēti ar godalgām dažādos republikas un PSRS konkursos.
Mēnesi pirms nāves, 1996. gada 22. janvārī L. Tomašickim tika piešķirts IV šķiras Triju Zvaigžņu ordenis.
Izcilais Latvijas mākslinieks Leons Tomašickis miris 1996. gada 27. februārī, apbedīts Rīgā, Lāčupes kapos.
Vienoti Latvijai jeb Latgales Māra
Būdams students, Tomašickis piedalījās konkursā par labāko projektu monumenta "Vienoti Latvijai" izveidei un uzvarēja. Konkursā Latgales atbrīvošanas pieminekļa meta izstrādāšanai piedalījās vairāk nekā 20 dalībnieki, un studenta uzvara visiem bija pārsteigums.
Taču viņa cerība iegūt naudu, kas bija paredzēta monumenta izveidei, nepiepildījās. Akadēmijas rektors Jānis Kuga brīdināja studentu, ka nepiešķirs viņam akadēmisko atvaļinājumu un atskaitīs no akadēmijas. Konkursa uzvarētājs bija spiests nodot darbu citam konkursa dalībniekam, tēlniekam Kārlim Jansonam. Pieminekļa celšanas komitejas sēdē gada 4. oktobrī pieminekļa veidošanu nolēma uzticēt Kārlim Jansonam. Bronzā tēlu atlēja Somijā 1939. gada 8. septembrī. Pieminekli "Vienoti Latvijai” svinīgi atklāja iekšlietu ministrs Kornēlijs Veitmanis un to iesvētīja bīskaps Jāzeps Rancāns.
Kārlis Jansons izmainīja Tomašicka sākotnējo ieceri, pārveidojot Latgales Māras figūru, kas autora skicē bija nopietnāka un mierīgāka.
Pieminekļa liktenis bija skarbs: to nogāza 1940. gada novembrī, atjaunoja 1943. gada 22. augustā, bet 1950. gada jūnijā nogāza otrreiz. Pēc Latvijas neatkarības atjaunošanas tika atjaunota arī Latgales Māra, ko izdarīja mirušā tēlnieka K. Jansona dēls Andrejs. Kad 1992. gada 13. augustā pieminekli atklāja no jauna, skatītāju vidū bija arī tā autors Leons Tomašickis, taču viņš netika ielūgts piedalīties pasākumā kā goda viesis.
Atmiņa
Ludzas pilskalnā tika uzstādīts memoriālais akmens Leona Tomašicka atmiņai, kas atgādina par Ludzas Dievamātes un Latgales Māras tēvu.
Operācija "Moonshot"
Operācija "Moonshot" ir Apvienotās Karalistes valdības programma, kuras mērķis ir ieviest masveida COVID-19 testēšanu Anglijā tajā pašā dienā, lai ļautu šajā valstī rīkot lielas cilvēku pulcēšanās, vienlaikus saglabājot vīrusa kontroli. Saskaņā ar British Medical Journal datiem programmas mērķis ir līdz 2021. gadam veikt 10 miljonus testu dienā.
Visvaldis Veders
Visvaldis Veders (dzimis, miris ) bija šaha problēmists, divkārtējs Latvijas čempions šaha kompozīcijā un četrkārtējs šaha kompozīciju risināšanā.
Operācija "Moonshot"
Programma ir radījusi bažas tās paredzamo izmaksu dēļ - 100 miljardi sterliņu mārciņu saskaņā ar noplūdušu valdības dokumentu, kas ir aptuveni trīs ceturtdaļas no kopējām gada izmaksām NHS England. Turklāt statistiķi ir brīdinājuši, ka, ņemot vērā jebkuram testam piemītošās neprecizitātes, šāda mēroga masveida testēšana var radīt simtiem tūkstošu kļūdaini pozitīvu rezultātu dienā, kā rezultātā ļoti lielam skaitam cilvēku tiks paziņots, ka viņi ir inficēti, lai gan viņi nav inficēti.
Visvaldis Veders
1940. gadā beidzis Rīgas V. Olava komercskolu. Uzsācis studijas LU Matemātikas fakultātē. Pēc profesijas bijis sakaru inženieris.
Operācija "Moonshot"
gada 22. oktobrī tika ziņots, ka projekts ir "iekļauts" NHS Test and Trace programmā, ko vada Dido Harding. No 2021. gada aprīļa Apvienotajā Karalistē joprojām īpaši liels uzsvars tiek likts uz masveida skrīningu, izmantojot laterālās plūsmas testus, kas pieejami kā komplekti mājās.
Halloween: The Curse of Michael Myers
Halloween: The Curse of Michael Myers ir 1995. gada ASV šausmu filma, kuras režisors ir Džo Čapels. Galvenās lomas atveido Donalds Plīsenss, Marianna Hagana, Pols Rads un Mičs Raiens. Filmas pirmizrāde notika. Šī ir sestā daļa "Helovīna" filmu sērijā.